Нэгэн бөглүү уулын гүнд өвгөн эмгэн хоёр амьдран суудаг байжээ.
Өвгөн нь талбайд ажил хийж
эмгэн нь гэртээ утас нэхдэг байв.
Өвгөн талбайгаас эргэж ирэх бүр
эмгэн нь байнга сонирхолтой яриа ярьж өгөөч шалдаг байв.
Харин өвгөн нь ямар ч сонирхолтой яриа мэддэггүй аж.
Нэгэн өдөр эмгэнд сайхан санаа төрөв.
Эмгэн нь өөрийн сэтгэлээ шингээж нэхсэн нэг боодол бөс даавуугаа
өвгөний өмнө гарган тавив.
"Өвгөн минь,
өнөөдөр зах руу яваад энэ даавууг нэг үлгэрээр солиод ир."
"Яаж даавууг яриагаар солих юм бэ дээ."
"Хэн нэгнийг дуудаад гуйвал солиж чадна аа."
Өвгөн боодол даавуугаа үүрээд зах руу явав.
Өвгөн захын нэгэн буланд суугаад хүн ирэхийг хүлээв.
"Энэ хөвөн даавуу хэд вэ?"
Хажуугаар өнгөрөн явж байсан эмэгтэй өвгөнөөс асуув.
"Нэг сонирхолтой яриа."
"Юу гэнээ?"
"Нэг яриагаар зарна шүү."
Эмэгтэй өвгөнийг албаар тоглож байна гэж бодоод
уруулаа жимийлгэн өөр тийшээ яваад өгөв.
Дараа нь сахалдаа баригдсан нэгэн залуу ирэв.
"Өвөө.
Энэ даавууг хэдэд зарах вэ?"
"Нэг яриагаар зарна."
"Юу гэнээ?"
"Нэг яриагаар зарна гэж хэлсэн шүү дээ."
Энэ удаад ч бас нөгөө үсэрхэг залуу уурлан зам буруулав.
Энэ тэндээс олон хүмүүс ирж харсан боловч
даавууг авах хүн байсангүй.
Орой болмогц бүх хүмүүс гэртээ хариж
зах хов хоосон хүнгүй болов.
Өвгөн эмгэндээ нэг ч сонирхолтой яриа олоогүйдээ
ихэд гутрав.
Өнгөн гэрийн зүг сажлан алхав.
Нэгэн жижиг тосгоны хажуугаар өнгөртөл
сагсагар модны доор тариачид амарч байв.
"Таны үүрч явж байгаа зүйл чинь юу юм бэ?"
гэж улаан хамартай тариачин асуув.
"Нэг боодол даавуу."
"Яах гэж үүрч яваа юм бэ?"
"Зарна."
"Ямар үнэтэй юм бэ?"
"Мөнгө авахгүй зүгээр нэг яриагаар зарна."
Тариачин мэл гайхаж цэл хөхрөв.
Одоо л нэг учрыг ойлгон хэлж гэнэ.
"Наад даавууг чинь би авъя."
Өвгөн улаан хамартай тариачны өмнөөс харан суув.
Яг тэр үед,
эсрэг талын тутрагын талбай дээр нэгэн өрөв тас сүр сар нисэн ирж суув.
Тэгтэл улаан хамарт өвдгөө цохин ингэж хэлэв.
"Сүр сар нисэн ирэв."
Өвгөн мартахгүйн тулд хэлсэн бүгдийг нь дагаж хийв.
"Сүр сар нисэн ирэв."
Тутрагын талбайд байсан өрөвтас хурдан хурдан алхав.
"Хурдан хурдан алхав."
Хэд алхаж байсан өрөвтас ийш тийш өнгийн харав.
"Өнгийн харав."
Ажиглан харж байсан өвөр тас
тутрагын талбайд байсан эмгэн хумсыг харан
тог хийтэл хатгаж идэв.
"Тог хийтэл хатгаж идэв."
Улаан хамарт тариачин
гэнэт алгаа ташин
"Хөөе, энэ гайхал!"гэв.
Өвгөн ч бас
"Хөөе, энэ гайхал" хэмээн дагаж хэлэв.
Тэгтэл нөгөө өрөвтас сүр сар хийлгэн холын хол нисэн одов.
"Сүр сар нисэн одов."
"Ингээд дууслаа."
"Хүүе, үнэхээр сонирхолтой яриа байна."
Өвгөн маш их баярлан улаан хамартад
боодол даавуугаа өгөөд гэрийн зүг яаран одов.
Өвгөнийг гэртээ очиход хав харанхуй шөнө болов.
Бүтэн өдөржингөө нүдээ ширгэтэл хүлээж байсан эмгэн нь
өвгөнөө ихэд баярлан угтав.
"Өвгөн минь,
сонирхолтой яриагаар солиж ирсэн үү?"
Эмгэн хурдхан шиг сонсохыг хүсэн өрөөндөө орон
өвгөнийхөө өөдөөс харан суув.
Өвгөн нь нэг сайн
"Хммм"
хэмээн хоолойгоо засаж аваад ярьж эхлэв.
Яг тэр үед,
өвгөний гэрийн хашааг
хав хар нэг юм сэвхийтэл даван орж ирэв.
Хулгайч байв.
Өвгөн чанга дуугаар
өдрийн улаан хамартаас сонссон яриагаа ярьж эхлэв.
"Сүр сар нисэн ирэв."
Эмгэн ч бас чанга дуугаар дагаж орилов гэнэ.
"Сүр сар нисэн ирэв."
Тэр дуунд нь цочсон хулгайч
гал тогооны өрөөнд хурдан гэгч нуугдав.
"Хурдан хурдан алхав."
Хулгайч зүрх нь цохилон гал тогооны эргэн тойрныг өнгийн харав.
Тэгтэл нөгөө өрөөнөөс
"Өнгийн харав."
Яг тэр үед тогооны тавиур дээр
эмгэний үлдээсэн будааны хусам байв гэнэ.
Гэдэс нь өлссөн хулгайч будааны хусмыг
амандаа хийв.
"Тог хийтэл хатгаж идэв."
Хулгайчийн зүрх нь зогсох шахав.
Хэн нэгэн түүнийг хараад байна гэж боджээ.
Өрөөнөөс өвгөний чанга дуу сонсогдов.
"Хөөе, энэ гайхал!"
Эмгэн ч бас дуурайв.
Хулгайч айсандаа авраарай гээд хашаа даван зугтан одов.
Тэгтэл өрөөн дотроос бас чанга дуу сонсогдов.
"Сүр сар нисэн одов."
Хулгайч тоос босгон үтэр түргэн холын хол зугтан одов.
Юу ч мэдээгүй өвгөн эмгэн хоёр
үнэхээр инээдтэйгээр ярилцаж гэнэ.
Эмгэн асууж гэнэ.
"Хүүе, өвгөн минь,
хаанаас ийм сонирхолтой яриа олж солисон юм бэ?"
"Нэг тосгоны хажууд саглагар модны дэргэдэх улаан хамарт тариачнаас сурсан юм.
Аан тийм үү."
Өвгөн эмгэн хоёр чанга дуугаар
"Хахахаха"
"Хохохохо"
хөхрөн инээсэн гэдэг.